open-index/open-wikipedia-markdown huggingface dataset:
కుంతల జయరామన్

**కుంతల జయరామన్** బయోటెక్నాలజీ శాస్త్రవేత్త. ఈమె ఒక బయోలాజికల్ పెస్టిసైడ్ కు పేటెంట్ అందుకున్న తొలి భారతీయ వ్యక్తి. ప్రపంచ సమస్యలను బయోటెక్నాలజీ తీర్చగలదన్న ప్రగాఢ విశ్వాసం ఉన్న మేధావి. ఈమె తమిళనాడులో జన్మించారు. అన్న యునివర్శిటీ (మధురై) లో 1990 లో బయోటెక్నాలజీ ప్రొఫెసర్ గా పనిచేశారు.

## హోదాలు,అవార్డులు
* డీన్ ఆఫ్ టెక్నాలజీ
* డీన్ ఆఫ్ ఇండస్ట్రియల్ అండ్ ఇంటర్నేషనల్ కోపరేషన్
* ప్రొఫెసర్ ఆఫ్ బయోటెక్నాలజీ
* ఫెలో ఆఫ్ ఇందియన్ నేషనల్ అకాడమీ ఆఫ్ ఇంజనీరింగ్
* ఒక జీవ శాస్త్ర సంబంధిత పురుగుల మందు కనిపెట్తి, దానికి పెటెంట్ పొందిన తొలి భారతీయురాలు.
* 2000 సంవత్సరంలో స్విస్ అకాడమీ ఆఫ్ ఇంజనీరింగ్ స్టడీస్ కు కరస్పాండెంట్ మెంబర్(తొలి భారతీయులు) గా ఎంపికయ్యారు.
* యునెస్కో ఫారిన్ అడ్వయిజరీ కౌన్సిల్ సభ్యులుగా కూడా హోదా అందుకున్నారు.

డాక్టర్ కుంతల జయరామన్ గారు మన దేశీయ బయోటెక్నాలజీ రంగానికి ప్రపంచ దేశాలలో కీర్తి ప్రతిష్టలు సముపార్జించారు. భారతీయ బయోటెక్నాలజీ చరిత్రలో ఈమె పేరు, పరిశోధన కృషి చిరస్థాయిగా నిలుస్తుంది.

## మూలాలు

## ఇతర లింకులు
* http://www.hindu.com/2008/12/14/stories/2008121451000300.htm 
* https://web.archive.org/web/20140806232347/http://www.annauniv.edu/Library/thesispage2.html
* http://www.thehindu.com/todays-paper/tp-national/tp-tamilnadu/biotechnology-scholar-kunthala-jayaraman-dead/article1394434.ece
* http://libgallery.cshl.edu/items/show/41454

వర్గం:బయోటెక్నాలజీ శాస్త్రవేత్తలు
వర్గం:భారతీయ మహిళా శాస్త్రవేత్తలు
వర్గం:2008 మరణాలు
సీమా ప్రకాశ్

**సీమా ప్రకాశ్** బయోటెక్నాలజీ శాస్త్రవేత్త.

## జీవిత విశేషాలు
సీమా ప్రకాశ్ భారతదేశంలోని ఉత్తర ప్రదేశ్ లోని కాన్పూర్ లో సెప్టెంబర్ 9 1961 న జన్మించారు. ఆమె తల్లి గృహిణి. ఆమెకు అక్క, ఒక సోదరుడు, చెల్లెలు ఉన్నారు. ఆమెకు 7 వ సంవత్సరంలో శాస్త్రవిజ్ఞానం పై ఆసక్తి కలిగింది.ఆమె "లేడీ ఆఫ్ ద లాంప్", 'ఫ్లోరెన్స్ నైటింగేల్" ల పట్ల ఆరాధనా భావం కలిగియుండేవారు. ఆమె భవిష్యతూలో శిశు వైద్యునిగా కావాలని కోరుకున్నారు.ఆమె తల్లిదండ్రులు, ఉపాధ్యాయులు సైన్స్ పట్ల ఆమె ఆసక్తికి మద్దయునిచ్చి ప్రోత్సహించారు. కానీ మెడికల్ స్కూల్ కు వెళ్ళుటకు అవరోధాలు యేర్పడిన కారణంగా ఆమె శిశువైద్యురాలు కాలేకపోయినది. కానీ ఆమె వివిధ రకాల శిశు మొక్కల సంరక్షణ ద్వారా "శిశువైద్యురాలు" అయింది. వైద్యునిగా కావాలని ఆమె కోరిక ఆమె కుమార్తె రూపంలో నెరవేరింది. ఆమె కుమార్తె వైద్య కళాశాలలో చదువుతున్నారు.

సీమా ప్రకాశ్ కాన్పూర్ విశ్వవిద్యాలయంలో డిగ్రీ పొందారు. ఆమె అద్యయన రంగంలో పది మంది ఇతర విద్యార్థులు ఉండేవారు. ఆమె కాన్పూర్ విశ్వవిద్యాలయం నుండి బోటనీ నుండి మాస్టర్స్ డిగ్రీని జన్యుశాస్త్రము, ప్లాంట్ బ్రీడింగ్ అనే ప్రత్యేకాంశములలో పూర్తిచేశారు. ఎం.యస్సీ పూర్తి చేసిన తదుపరి ఆమె జితేంద్ర ప్రకాశ్ ను వివాహం చేసుకున్నారు. ఆ తర్వాత వారు ఇంగ్లాండ్ లో కొంతకాలం పాటు ఉన్నారు. ఆ దంపతులకు ఇద్దరు పిల్లలు. ఆమె తల్లిగా బాధ్యతలునిర్వహించే సమయంలో కొంతకాలం రీసెర్చ్ అంశాలను ఆపారు. ఇంగ్లండ్ లో నివసించేకాలంలో ఆమె ట్వైఫోర్డ్ ప్లాంట్ లాబొరేటరీస్ ( ప్రస్తుతం ఇంటర్నేషనల్ ప్లాంట్ లాబొరేటరీస్) లోనూ, బాత్ విశ్వవిద్యాలయంలోను "టిష్యూ కల్చర్ ట్రైనింగ్" పూర్తిచేశారు. ఆమె భారత దేశానికి 1995 లో తిరిగి వచ్చునప్పుడు బెంగలూరు విశ్వవిద్యాలయం నుండి పి.హెచ్.డి పొందారు .

## విశిష్ట సేవలు
డాక్టర్ సీమగారు 1995 లో ఇన్‌విట్రో ఇంటర్నేషనల్ ప్రైవేట్ లిమిటెడ్ ను ప్రారంభించారు. ప్రత్యేకంగా తయారు చేసిన గాజు డబ్బాలలో మొక్కలను పెంచి ఇతర దేశాలకు సరఫరా చేశారు. దాదాపు 150 రకాల మొక్కలను ఉత్పత్తి చేశారు. ప్రభుత్వాల సహకారం ఉంటే టిస్యూ కల్చర్ ఫలితాలను వ్యాపింపజేయవచ్చునని అభిప్రాయపడ్డారు.

2003 లో డాక్టర్ సీమ గారి సంస్థ పపంచంలో పది సంస్థలలో ఒకటిగా గుర్తింపు పొందింది. అంతేకాదు, ఈమె గ్లోబల్ విమెన్ ఇన్వెంటర్స్ నెట్‌వర్క్ అవార్డ్ నూ గెలుచుకున్నారు. విజ్ఞాన శాస్త్రం, సాంకేతికత, వినియోగం అనే అంశాలమీద 29 దేశాల నుండి నామినేషన్లు రాగా 12 మంది న్యాయమూర్తులతో కూడిన ప్యానల్ పది దేశాలను ఎన్నిక చేసింది. ఆ పది దేశాల్లో భారతీయ మహిళగా డాక్టర్ సీమ గారు ఈ గౌరవం పొందారు.
## అవార్డులు
* 2002 : బయోటెక్నాలజీ రంగంలో "AWAKE" అవార్డును బెంగళూరులో అందుకున్నారు.
* 2002 : రాజీవ్ గాంధీ శిరోమణి అవార్డు
* 2002 : డీలక్స్ గ్రీన్ లేబిల్ అఛీవర్ అవార్డు
* 2003 : ప్రైడ్ ఆఫ్ ఇండియా అవార్డు
* 2003 : రాష్ట్రీయ రత్న అవార్డు

## మూలాలు

## ఇతర లింకులు
* http://galardit.wordpress.com/dr-seema-prakash/

వర్గం:బయోటెక్నాలజీ శాస్త్రవేత్తలు
వర్గం:1961 జననాలు
వర్గం:ఉత్తర ప్రదేశ్ వ్యక్తులు
వర్గం:భారతీయ మహిళా శాస్త్రవేత్తలు
బుర్నాకుంట

**బుర్నాకుంట,** అనంతపురం జిల్లా, పెద్దవడుగూరు మండలానికి చెందిన రెవెన్యూయేతర గ్రామం.

వర్గం:పెద్దవడుగూరు మండలంలోని రెవిన్యూయేతర గ్రామాలు
లీలా పూనావాలా

thumb|లీలా పూనావాల
**లీలా పూనావాల** యంత్ర శాస్త్రవేత్త. 1944, సెప్టెంబరు 16న పాకిస్థాన్ లోని హైదరాబాదులో జన్మించారు. స్వాతంత్ర్యానంతరం కుటుంబం మాతృదేశానికి వచ్చి, పూణెలో స్థిరపడింది. ఈమె కుటుంబం, బంధువుల పిల్లలలో ఈమె ఒక్కరే ఆడపిల్ల. ఇంటర్ పూర్తి చేసి తరువాత ఇంజనీరింగ్ చేయాలని నిర్ణయించుకుంది. పూణె ప్రభుత్వ ఇంజనీరింగ్ కాలేజీలో ఇంజనీరింగ్ చేసిన మొదటి అమ్మాయి ఈమె.
## జీవిత విశేషాలు
ఇంజనీరింగ్ పట్టభద్రురాలై, స్విడ్జర్లాండ్ వెళ్ళీ మెకానికల్ ఇంజనీరింగ్ శాఖలో పరిశోధనలు చేశారు. తదనంతరం అక్కడే ఒక కంపెనీలో ట్రెయినీ ఇంజనీరుగా చేరి, అంచెలంచెలుగా ఎదిగి 1986 లో ఆ కంపెనీకి మేనేజింగ్ డైరక్టరుగా నియముతులైనారు. ఇది ఈమె జీవితంలో పెద్దమలుపు.

ఆనాటి వరకు నష్టాల్లో ఉన్న తనకంపెనీని లాభాల బాట పట్టించారు. ఉద్యోగ వర్గాలలో ప్రశాంత వాతావరణం నెలకొల్పి కంపెనీని ప్రగతి పథంలో నడిపారు. 50 ఏండ్లు నిండిన సందర్భంగా 1996 లో కంపెనీ ఘనంగా సన్మానించింది. కంపెనీకి అంకిత భావంతో చేసిన సేవలకు గాను ఈమెకు లక్ష స్విస్ ఫ్రాంక్ లు (సుమారు 30 లక్షలు) గౌరవ పురస్కారం లభించింది. కంపెనీ ఈమెకు జీవిత పర్యంతం గుర్తుండిపోయేలా చేసింది. మరి తాను కూదా సమాజానికి గుర్తుండిపోయే పనిచేయాలి కదా అని తలపోసి తన పేరు మీదనే ఒక ఫౌండేషన్ స్థాపించాలనుకున్నారు. పదవీ విరమణ చేసిన ఈమెకు కంపెనీ నాలుగు లక్షల స్విస్ ఫ్రాంక్ లు అందజేసింది.

లీలగారు తనకు కంపెనీ ఇచ్చిన రెండు మొత్తాలను కలిపి పూణేలో ఒక ఫౌండేషన్ స్థాపించి నిరుపేద అమ్మాయిలను దేశవిదేశాలకు పంపించి, చదివించడానికి గాను స్కాలర్ షిప్ లను ఏర్పాటు చేశారు. పూణే జిల్లాలోని నిరుపేద, మధ్య తరగతి కుటుంబాల్లో ఇంటర్, డిగ్రీ లలో మంచి మార్కులు సంపాదించిన అమ్మాయిలు ఎవరైనా ఉన్నత చదువులు చదవడానికి, అర్హతలను అనుసరించి ఏటా సుమారు 40 మందికి స్కాలర్ షిప్ లను ఈనాటికీ అందిస్తున్నారు.

## పురస్కారాలు

మెకానికల్ ఇంజనీరింగ్ లో పరిశోధకురాలిగా, పరిపూర్ణ వ్యక్తిగా, మహిలగా ఈమెకు పలు పురస్కారాలు లభించాయి. భారత మహిళా శాస్త్రవేత్తల సంఘం నుంచి "దశాబ్ది మహిళ" ( 1978-88), జీవిత సాఫల్య పురస్కారం, 1992 లో "ఇంటర్నేషనల్ ఉమెన్ ఆఫ్ ద యియర్", 1982 లో పద్మశ్రీ, ఉద్యోగరత్న, స్వీడన్ రాజు నుండి "రాయల్ ఆర్డర్ ఆఫ్ ద పోలార్ స్టార్", తదనంతర కాలంలో "ఉద్యోగ భూషణ" మొదలైన అవార్డులు, రివార్దులు లభించాయి.

## మూలాలు

## ఇతర లింకులు
* https://web.archive.org/web/20140324180426/http://www.lilapoonawalla.com/page/Life%20Sketch
* http://www.lilapoonawallafoundation.com/
* http://www.punediary.com/html/lila-poonawala/index.html 
* https://web.archive.org/web/20130602150843/http://news.in.msn.com/her_courage/lila-poonawalla-pioneer-leader-humanitarian
* https://web.archive.org/web/20160624200647/http://www.sakaaltimes.com/NewsDetails.aspx?NewsId=5495437005493432432&SectionId=5171561142064258099&SectionName=Pune&NewsDate=20130107&NewsTitle=Lila%20Poonawalla%20Foundation%20to%20give%20scholarships%20to%20girl%20students

వర్గం:పద్మశ్రీ పురస్కారం పొందిన మహిళలు
వర్గం:1944 జననాలు
వర్గం:భారతీయ మహిళా శాస్త్రవేత్తలు
నిమిషా వేదాంతి

thumb|నిమిషా వేదాంతి
**నిమిషా వేదాంతి** భూగర్భ చమురు నిల్వల పరిశోధకురాలు.

ఆమె మహారాష్ట్ర లోని యావత్కాల్ లో 1977 జనవరి 14 న జన్మించింది. ఆమె తండ్రి ఉద్యోగ రీత్యా ఆమె విద్యాభ్యాసం బెనారస్ హిందూ విశ్వవిద్యాలయంలోనే జరిగింది. వారణాసిలో ఉన్న విశ్వవిద్యాలయం నుండి 1997 లో బి.ఎస్.సి (ఆనర్స్) భౌతిక శాస్త ప్రత్యేక విషయాంశంగా పూర్తిచేశారు. 2000 లో ఎక్స్‌ప్లోరేసహ్న్ జియోఫిజిక్స్ విషయాంశంగా ఎం.ఎస్సీ (టెక్నాలజీ) పూర్తిచేశారు. ఆ తర్వాత పి.హెచ్.డి కోసం ఉస్మానియా విశ్వవిద్యాలయంలో చేరారు. అందులో భగంగా జాతీయ భూభౌతిక పరిశోధనా సంస్థలో రీసెర్చ్ ఫెలోగా అవకాశం లభించింది. 2007 లో పరిశోధనా పత్రం సమర్పించి అమెరికా వెళ్ళారు. అక్కడ టెక్సాస్ విశ్వవిద్యాలయంలో "ఎన్‌హాన్స్‌డ్ ఆయిల్ రికవరీ" అంశం మీద డాక్టరేట్ చేశారు.

మరాఠీ మాతృభాషగా ఉన్న ఈమె పి.హెచ్.డి కోసం హైదరాబాద్ చేరుకొని అక్కడే స్థిరపడ్డారు. విద్యార్జనలో, పరిశోధనా రంగంలో అంచెలంచెలుగా ఎదిగి ఉన్నత సోపానాలనధిరోహించిన ఈమెకు సామాజిక స్పృహ, దేశావసరాల అవగాహనలున్నాయి. భూగర్భ చమురు నిక్షేపాల విషయమై మన దేశం కూడా బాగా వెనకబడి ఉన్న నేపథ్యంలో నిమిషా వేదాంతి అందుకోసం కృషిచేశారు.

## పరిశోధనలు
పరిశోధనలో భాగంగా ఈమె గుజరాత్, రాజస్థాన్ సరిహద్దుల్లో చమురు క్షేత్రాల్లో రేయింబవళ్ళు కృషిచేశారు. మానవాళి ప్రగతి పయనానికి ఎటువంటి అవరోధాలు ఎదురుకాకుండా వుండాలంటే, కనుగొనవలసిన పరిష్కారాల కోసమే ఈమె కీలక పరిశోధనలు జరిపారు. చమురు నిల్వలు మనదేశంలో ఎంత హీనంగా ఉన్నాయో ఈమెకు తెలుసు. చమురు ఉత్పత్తి పెంపుదలకు కావలసిన శాస్త్రీయ పరమైన చర్యలు కూడా తగినంతగా లేకపోవడంతో ఈమె మరింత పట్టుదలతో, అంకిత భావంతో అకుంఠిత దీక్షతో పరిశోధనా కృషి చేశారు.

తన పరిశోధనలో భాగంగా ఈమె నార్వేయిన్ యూనివర్శిటీ ఆఫ్ సైన్స్ అండ్ టెక్నాలజీ (నార్వే) వెళ్ళీ 4డి సీస్మిక్ ఫర్ ఎన్‌హాన్స్‌డ్ ఆయిల్ రికవరీలో ప్రత్యేక శిక్షణ పొందారు. 4డి సీస్మిక్ డాటా ఇన్‌వెర్షన్ ను పయోగించి "ఎన్‌హాన్స్‌డ్ ఆయిల్ రికవరీ" అంశం మీదనే పోష్ట్ డాక్టరేట్ వర్క్ ను టెక్సాస్ విశ్వవిద్యాలయంలో చేసి అపార అనుభవాన్ని పొందారు.

ఈమె 4డి సీస్మిక్ డాటా ఇన్‌వెర్షన్, వివిధ భూగర్భ ఆయిల్ నిక్షేపాల తీరుతెన్నుల మీద ఎనిమిది సంవత్సరాల సుదీర్ఘ పరిశోధనలు చేశారు. దేశం లోని అతి పెద్ద చమురు క్షేత్రమైన గుజరాత్-రాజస్థాన్ క్షేత్రంలో చమురు ఉత్పత్తిని మరింతగా పెంచే చర్యలు బాధ్యతలలో కీలక పాత్ర పోషించారు.

చమురు నిల్వల ఉత్పత్తిని పెంచేందుకు చేపట్టవలసిన మార్పులు, ప్రయోగాలు తదితర అంశాలమీద చేసిన ప్రయోగాలకు గాను ఆమెకు "యువ శాస్త్రవేత్త" అవార్డును అందుకున్నారు.

## అవార్డులు,పురస్కారాలు

## రచనలు
## మూలాలు

## ఇతర లింకులు
* https://web.archive.org/web/20160304212856/http://scholar.google.co.in/citations?user=Kj8xWxYAAAAJ&hl=en
*

వర్గం:1977 జననాలు
వర్గం:భారతీయ మహిళా శాస్త్రవేత్తలు
కామారెడ్డి పురపాలకసంఘం

**కామారెడ్డి పురపాలక సంఘం, ** కామారెడ్డి జిల్లాకు చెందిన పురపాలక సంఘం. ఇది 1987లో ఏర్పడింది.ప్రస్తుతం దీని పరిధిలో 33 వార్డులున్నాయి. 2014 సవత్సరం, 2000 సంవత్సరంలలో జరిగిన ఎన్నికలలో  చైర్మెన్ పదవి జనరల్ (మహిళ) కు కేటాయించబడింది. గతంలో చివరిసారి ఎన్నికలు 2005లో జరిగాయి.2010 సెప్టెంబరు నుంచి 2019 వరకు ప్రత్యేక అధికారుల పాలన కొనసాగింది.దీనికి ప్రతి 5 సంవత్సరాలకు ఎన్నికలు జరుగుతాయి.దీనికి చివరిసారిగా పాలకవర్గం ఎన్నికలు 2020 జనవరిలో జరిగినవి. దీని వైశాల్యం (చ.కి.మీ.లో) :14.11 చ. కి.మీ.రాష్ట్ర రాజధాని నుండి 110 కి.మీ. దూరంలో ఉంది. కామారెడ్డి పురపాలక సంఘం జహీరాబాదు లోక్‌సభ నియోజకవర్గంలోని, కామారెడ్డి శాసనసభ నియోజకవర్గం కింద నిర్వహించబడుతుంది.

## గణాంకాలు
కామారెడ్డి పురపాలక సంఘాన్ని  5 రెవెన్యూ వార్డులుగా విభజించబడింది.2011 భారత జనాభా గణాంకాల ప్రకారం కామారెడ్డి మునిసిపాలిటీ పరిధిలో 80,315 జనాభా ఉంది. వీరిలో 39,660 మంది పురుషులు ఉండగా, 40,655 మంది మహిళలు ఉన్నారు.

పురపాలక సంఘం పరిధిలో 0-6 సంవత్సరాల వయస్సు గల పిల్లల జనాభా 8772 మంది ఉన్నారు. ఇది కామారెడ్డి పురపాలక సంఘం మొత్తం జనాభాలో 10.92%గా ఉంది.స్త్రీల సెక్స్ నిష్పత్తి రాష్ట్ర సగటు 993 కు వ్యతిరేకంగా 1025 గా ఉంది. అంతేకాక, కామారెడ్డిలో పిల్లల సెక్స్ నిష్పత్తి ఆంధ్రప్రదేశ్ రాష్ట్ర సగటు 939 తో పోలిస్తే 957 గా ఉంది. కామారెడ్డి నగర అక్షరాస్యత రేటు రాష్ట్ర సగటు 67.02% కంటే 79.44% ఎక్కువగా ఉంది. కామారెడ్డిలో పురుషుల అక్షరాస్యత 87.65% కాగా, మహిళా అక్షరాస్యత రేటు 71.50%గా ఉంది.

కామారెడ్డి మునిసిపాలిటీలో మొత్తం 17,759 ఇళ్లకు పైగా పరిపాలన ఉంది. వాటికి నీరు సరఫరా, మురుగునీటి పారుదల, ఇతర  ప్రాథమిక సౌకర్యాలను పురపాలక సంఘం ద్వారా జరుగుతాయి.మున్సిపాలిటీ పరిధిలో రహదారులను నిర్మించడానికి, నిర్వహణకు దాని పరిధిలోకి వచ్చే ఆస్తులపై పన్ను విధించడానికి పురపాలక సంఘానికి అధికారం ఉంది.

2001 భారత జనాభా గణాంకాల ప్రకారం కామారెడ్డి మునిసిపాలిటీ పరిధిలో 64,496 జనాభా ఉంది. వీరిలో 32,770 మంది పురుషులు ఉండగా, 31,726 మంది మహిళలు ఉన్నారు.గృహాలు సంఖ్య 11,124

## ప్రస్తుత చైర్‌పర్సన్, వైస్ చైర్మన్
2020లో జరిగిన ఎన్నికల్లో గెలిచిన అనంతరం చైర్‌పర్సన్‌గా నిట్టు జాహ్నవి (టిఆర్ఎస్) , వైస్ చైర్మన్‌గా గడ్డం ఇందుప్రియ (టిఆర్ఎస్) పనిచేశారు.

కామారెడ్డి బీఆర్‌ఎస్ మున్సిపల్ ఛైర్‌పర్సన్‌ నిట్టు జాహ్నవిపై 2024లో పెట్టిన అవిశ్వాసం నెగ్గింది. దీంతో ఆమె ఛైర్ పర్సన్ పదవి కోల్పోయింది. కామారెడ్డి కొత్త మున్సిపల్ ఛైర్ పర్సన్‌గా కాంగ్రెస్‌ కౌన్సిలర్ గడ్డం ఇందుప్రియ ఎన్నికైంది.

## రవాణా సౌకర్యం
కామారెడ్డి పురపాలక సంఘం పరిధిలో రెండు బస్ స్టాండ్లు ఉన్నాయి.కామారెడ్డికి భారతదేశంలోని అన్ని ప్రధాన నగరాలకు అనుసంధానించే ప్రధాన రహదారి ఉంది. తెలంగాణ రాష్ట్రంలోని ముఖ్య నగరాలకు, ఆంధ్రప్రదేశ్, మహారాష్ట్రలోని చాలా ప్రధాన నగరాలకు ఎన్ఎచ్44 (పాత ఎన్ఎచ్7) వంటి ప్రధాన రహదారులతో  ఇది కలుపుతుంది.ఇది భారతదేశంలో అతి పొడవైన రహదారి. కనెక్టివిటీ ఉన్న రైల్వే స్టేషన్ ఉంది. కామారెడ్డికి ప్రధాన రైల్వే లైన్ సికందరాబాద్-మన్మాడ్ రైల్వే లైన్ ఉంది. కామారెడ్డి రైల్వే భారతదేశంలోని ప్రధాన నగరాలకు కలుపుతుంది.

## మూలాలు

## బయటి లింకులు

*http://cdma.gov.in/Kamareddy

వర్గం:1987 స్థాపితాలు
వర్గం:తెలంగాణ పురపాలక సంఘాలు
వర్గం:కామారెెడ్డి జిల్లా పురపాలక సంఘాలు
శివరాజు సుబ్బలక్ష్మి

ప్రముఖ రచయిత్రి, చిత్రకారిణి శివరాజు సుబ్బలక్ష్మి జననం సెప్టెంబరు 17, 1925. ద్రోణంరాజు సూర్యప్రకాశరావు, సత్యవతి దంపతులకు రెండవపుత్రిక. అమెకు ముగ్గురన్నదమ్ములూ, ముగ్గురప్పచెల్లెళ్ళు. తండ్రివద్ద కావ్యాలు చదువుకున్నారు. తమ పన్నెండవ యేట ప్రముఖ కవి, రచయిత బుచ్చిబాబు (శివరావు వెంకట సుబ్బారావు)తో వివాహమయింది. సుబ్బలక్ష్మి గారి తమ్ముడు కొడుకుని పెంచుకున్నారు. ప్రస్తుతం బెంగుళూరులో ఉంటున్నారు. ఆమె రచనలకీ, చిత్రలేఖనకీ భర్త బుచ్చిబాబు స్ఫూర్తినిచ్చేరు అన్నారు. ఈమెకథలు అనేక సంకలనాలలో వెలువడ్డాయి. 
## నవలలు
* అదృష్టరేఖ 
* నీలంగేటు అయ్యగారు
* తీర్పు (తరుణ మాసపత్రికలో సీరియలుగా ప్రచురణ అయింది.)

## కథాసంకలనాలు
* [కావ్యసుందరి కథ]
* [ఒడ్డుకు చేరిన కెరటం]
* [మనోవ్యాధికి మందుంది]
* [మగతజీవి చివరిచూపు]
* [శివరాజు సుబ్బలక్ష్మి కథలు]
## పురస్కారాలు
* గృహలక్ష్మి స్వర్ణకంకణం.
* ఆంధ్రప్రదేశ్ సాహిత్య అకాడమీ పురస్కారం.
* ప్రతిభా పురస్కారం - తెలుగు విశ్వవిద్యాలయం, 2013

## రిఫెరెన్సులు
* శివరాజు సుబ్బలక్ష్మిని గురించి ఒక వ్యాసం.  
* శివరాజు సుబ్బలక్ష్మిగురించి పి.సత్యవతి వ్యాసం.

## ఇతర లింకులు
* Sivaraju Subbalakshmi, (review) by Nidadavolu Malathi. 

## మూలాలు

వర్గం:తెలుగు రచయిత్రులు
వర్గం:1925 జననాలు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు
వర్గం:గృహలక్ష్మి స్వర్ణకంకణము గ్రహీతలు
వర్గం:తూర్పు గోదావరి జిల్లా రచయిత్రులు
వర్గం:తెలుగువారిలో చిత్రకారులు
వన్ ఇండియా

**వన్ ఇండియా** (Oneindia.in) ఒక భారతీయ భాషల ‌వేదిక. దీని యజమాని గ్రేనియమ్ ఇన్ఫర్మేషన్ టెక్నాలజీస్ ప్రైవేట్ లిమిటెడ్. ఇది వార్తామాధ్యమము. రాజేష్ జైన్ దీనిని 2006లో కొనుగోలు చేశాడు.

## వేదికలు
తెలుగు, ఇంగ్లీషు, హిందీ, కన్నడ, తమిళం, మళయాళం, గుజరాతీ భాషలలో వేదికలు ఉన్నాయి.  తెలుగు వార్తల పాత నిల్వలు 2000 నుండి అందుబాటులో వుంచుతున్నది.

జాలంలో ప్రకటనల వేదిక క్లిక్.ఇన్ కూడా దీని సోదర ప్రాజెక్టు.

### ఛానెళ్లు
దీనిలో వినోదం, జీవనశైలి, క్రికెట్, సాంకేతికం, విద్య, ప్రయాణం, ఆర్థిక ఛానెళ్లు ఉన్నాయి.

## మూలాలు

## బయటి లింకులు
*అధికారిక జాలస్థలి 

వర్గం:వెబ్ సేవలు అందించుసంస్థలు
వర్గం:భారతీయభాషల వేదికలు
బకుడు

**బకుడు** ఏకచక్రపురము అను ఒక అగ్రహారమునకు సమీపమునందు ఉండు అడవిలో చేరి ఆయగ్రహారమునందలి బ్రాహ్మణులను హింసించుచు ఉండఁగా వారు ఇలువరుసను దినదినము ఒక్కఁడొక్కఁడు ఒక బండెఁడు అన్నమును రెండు ఎనుఁబోతులను కొనిపోయి ఈరాక్షసునికి ఆహారము అగునట్లు ఒడంబడిక చేసికొని ఆచొప్పున నడపుచు ఉండిరి. అంత కొంతకాలమునకు పాండవులు దుర్యోధనుని కపటోపాయముచే కాల్పఁబడిన లక్కయింట చావు తప్పించుకొని పోయి బ్రాహ్మణవేషములతో ఆయగ్రహారమున ఒక బ్రాహ్మణునియింట నివసించిరి. ఆ కాలమునందు వీరు ఉండెడు ఇంటి బ్రాహ్మణుని వంతు వచ్చెను అని ఆ బ్రాహ్మణుఁడు తనకు కలిగిన ఇద్దఱు పసిబిడ్డలను తన భార్యను పంపనేరకయు తానుపోవుటకును మనసు రాకయు చింతించుచు ఉండఁగా పాండవుల తల్లి అగు కుంతి ఆవృత్తాంతము విని భీముని పంపినయెడ ఆరాక్షసుని చంపివచ్చును. అంతటితో బ్రాహ్మణుల బాధ తీఱును, అని ఎంచి ఆ బ్రాహ్మణునితో నాకు అయిదుగురు కొడుకులు ఉన్నారు గదా వారిలో ఒకనిని పంపెదను అని చెప్పి భీముని పంపెను. వాఁడు పోయి బకాసురుని చంపి వచ్చెను. అంతట ఆయగ్రహారమునందలి బ్రాహ్మణులు అందఱు సంతోషించి అతనిని బహువిధముల దీవించిరి..
*2. బకుడు ఒక రాక్షసుడు.  బృందావనమునందు కృష్ణుఁడు ఉండగా కంసుని పంపున అచ్చటికి వచ్చి బకరూపధారియై అతనిని మ్రింగఁబోయి అతనిచే చంపఁబడెను.
*3.బకుడు వసుదేవుని తమ్ముఁడు అయిన కంకుని జ్యేష్ఠపుత్రుఁడు.

...................పురాణనామచంద్రిక (యెనమండ్రం వెంకటరామయ్య) 
వర్గం:మహాభారత కథలు
వర్గం:పురాణ పాత్రలు
వర్గం:రాక్షసులు
పెద్దపేట (యాడికి)

**పెద్దపేట,** అనంతపురం జిల్లాలోని యాడికి మండలానికి చెందిన రెవెన్యూయేతర గ్రామం.

## విద్యా సౌకర్యాలు
గ్రామంలో ఒక ప్రభుత్వ ప్రాతమికోన్నత పాఠశాల ఉన్నది.

## రవాణా సౌకర్యాలు
గ్రామానికి తాడిపత్రి నుండి,గుత్తి నుండి బస్సు, ఆటో సౌకర్యం కలదు.రెండు కిలోమీటర్ల దూరంలో రైలు సౌకర్యం కూడా ఉంది.

## మౌలిక వసతులు
వ్యవసాయానికి తొమ్మిది గంటలు,ఇళ్ళకు 24 గంటలు కరెంటు సౌకర్యం, తాగునీటి సౌకర్యం ఉంది.

## దర్శనీయ ప్రదేశాలు/ దేవాలయాలు
పెద్దపేట గ్రామంలో "పెద్దపేట సంజీవరాయ"దేవస్థానం 2017 సంవత్సరంలో అత్భుత శిల్ప సౌందర్యంతో్ ్పు్పునహ్ నిర్మింపబడినది.ప్రతి సంవత్సరం ఉగాది రోజున ప్రత్యేక పూజలు, స్వామివారి ఉత్సావ విగ్రహ ఊరేగింపు జరుగుతుంది. ఈ స్వామిని దర్శించుకొనుటకు జిల్లా నలుమూలల నుంచే కాకుండా కర్ణాటక రాష్ట్రంలోని బళ్ళారి నుండి కూడా భక్తులు విరివిగా దర్శించుకొంటారు.

## ప్రధాన పంటలు
వేరుశనగ,జొన్న, ప్రత్తి,కంది,మొక్కజొన్న.

## ప్రధాన వృత్తులు
వ్యవసాయం

## మూలాలు

వర్గం:యాడికి మండలంలోని రెవిన్యూయేతర గ్రామాలు
మారిష

1.**మారిష** ప్రచేతసుల భార్య. కండుఁడు అను ఒక మహర్షికి ప్రమ్లోచ అను అప్సరస యందు పుట్టిన కన్య. తొల్లి కండుఁడు అను ఒక ఋషి తపము చేయుచు ఉండఁగా దేవేంద్రుఁడు దానికి విఘ్నము కావించుటకయి ప్రమ్లోచ అను అప్సరసను పంపెను. దానిని చూచి ఆఋషి చిత్తచాంచల్యము చెంది అనేకసంవత్సరములు దానితోకూడి ఉండి పిదప ఒకనాడు తెలివిఒంది దానిని కోపదృష్టితో చూచుచు విడనాడెను. అపుడు అది కడుభీతిచెంది ఆ మహర్షిచే తనకు కలిగిన గర్భముచెడి స్వేదరూపముగ శరీరమునుండి బయటవెడలఁగా ఆస్వేదమును ప్రమ్లోచ వృక్షపల్లవముల చేత తుడిచెను. ఆవృక్షపల్లవములను అంటిన స్వేదబిందువులను ఎల్లను వాయువు ఒక్కటిగ కూర్చి ఒక స్త్రీరూపపిండమునుగా చేసెను. దానిని చంద్రుఁడు తన కిరణముల చల్లదనముచేత పెంచెను. అట్లు జనియించి పెరిగిన ఈకన్యకను వాయువును, చంద్రుఁడును తండ్రులు అయిరి అనియు చెప్పుదురు.

ఈమె పూర్వజన్మమున పడుచుతనమున ఉండునపుడే భర్త గతించిపోయి సంతానము లేనందున విష్ణువునుగూర్చి తపస్సు చేయ, అతఁడు ప్రత్యక్షము అయి మీఁది జన్మమున నీకు పదుగురు భర్తలు అగుదురు అనియు, ప్రతాప తేజో ధైర్య స్థైర్యములు కల ఒక కొమరుఁడు కలుగును అనియు వరము ఇచ్చెను. కనుక సోదరులు అయిన ప్రచేతసులు పదుగురికిని భార్య అయి వారి వలన పూర్వజన్మమున బ్రహ్మపుత్రుఁడు అయి ఉండిన దక్షప్రజాపతిని కొడుకుగా కనెను.

## మూలాలు
https://web.archive.org/web/20140209111013/http://www.andhrabharati.com/dictionary/

వర్గం:పురాణ పాత్రలు
తిరుపతమ్మ తల్లి (కానూరు)

కానూరు, గ్రామంలోని శ్రీ లక్ష్మీ **తిరుపతమ్మ తల్లి** ఆలయం జిల్లాలోనేగాక రాష్ట్రంలోని వివిధప్రాంతాలలో ప్రసిద్ధి చెందింది. ఈ ఆలయంలో చిన్న తిరునాళ్ళు ప్రతి సంవత్సరం ఫాల్గుణ పౌర్ణమి నుండి 5 రోజులు వైభవంగా నిర్వహిస్తారు. మొదటి రోజు ఉదయం ఆలయంలో అఖండజ్యోతి స్థాపన చేస్తారు. రెండవ రోజున, సాయంత్రం 5 గంటలకు, రథంలో గ్రామోత్సవం జరుగుతుంది. మూడవ రోజున, ప్రత్యేక అభిషేకం, అనంతరం ఆలయంలో వేలమంది మహిళలచే లక్షకుంకుమార్చన పూజ నిర్వహిస్తారు. నాల్గవరోజు సాయంత్రం, ఆలయంలో ఉన్న ఇనుప ప్రభను విద్యుద్దీపాలతో అలంకరించి, దానితో తిరుపతమ్మ, గోపయ్యస్వామి విగ్రహాలను ఉంచి, ఆలయం చూట్టూ ప్రదక్షణ చేస్తారు. ఐదవ రోజున, అమ్మవారికి అనిగండ్లపాడు లోని కొల్లా శ్రీనివాసరావు ఇంటినుండి పుట్టింటి పసుపు, కుంకుమ తీసుకొస్తారు. ఆ బండి వెనుక గ్రామానికి చెందిన వందల బండ్లు పెనుగంచిప్రోలు వరకూ వేడుకగా వస్తాయి.దీనిని అనిగండ్లపాడు, పెనుగంచిప్రోలులో పెద్ద ఉత్సవంగా చేస్తారు.
## మూలాలు

## వెలుపలి లంకెలు

వర్గం:కృష్ణా జిల్లా పుణ్యక్షేత్రాలు
వర్గం:కృష్ణా జిల్లా పర్యాటక ప్రదేశాలు
వర్గం:దేవాలయాలు
వర్గం:ఆంధ్రప్రదేశ్ దేవాలయాలు
కడప నగరపాలక సంస్థ

**కడప నగరపాలక సంస్థ, ** వై.ఎస్.ఆర్ జిల్లా లోని ఏకైక నగరపాలక సంస్థ.
## చారిత్రక నేపధ్యం
కడప పట్టణం ఆంగ్లేయుల పాలనా కాలంలోనే పురపాలక సంస్థగా ఆవిర్భవించింది.1868లో కడప పట్టణాన్ని మూడో శ్రేణి పురపాలక సంస్థగా ప్రకటించారు. 90 సంవత్సరాలపాటు ఆ స్థాయి కొనసాగింది. దేశానికి స్వాతంత్య్రం వచ్చిన తర్వాత 1958లో ద్వితీయశ్రేణి పురపాలకగా అవతరించింది. మరో 22 సంవత్సరాల తర్వాత 1980లో స్పెషల్‌గ్రేడ్‌గా విస్తరించింది. అప్పటి నుంచి 24 సంవత్సరాల పాటు ప్రత్యేక స్థాయి పురపాలక సంస్థగా కడప కొనసాగింది. 2004 నవంబరు 13న ప్రత్యేకస్థాయి పురపాలక సంస్థగా ఉన్న కడపను నగరపాలక సంస్థగా ఉన్నతినిచ్చారు. పురపాలక పాలక వర్గం రద్దయ్యింది. 2005 సెప్టెంబరులో కడప నగరపాలక సంస్థకు ఎన్నికలు నిర్వహించారు. నగరపాలక సంస్థ మొదటి మేయర్‌గా పి. రవీంద్రనాథ్ రెడ్డి ఎంపికయ్యారు. డిప్యూటీ మేయర్‌గా మైనార్టీ వర్గానికి చెందిన నబీరసూల్‌ను ఎన్నుకున్నారు. నగరపాలక సంస్థ మొదటి కమిషనర్‌గా ఎస్.ఎస్.వర్మ పనిచేశారు. నగరపాలక సంస్థ మొదటి ప్రత్యేకాధికారిగా అప్పటి జిల్లా పాలనాధికారి జయేష్‌రంజన్ పాలనాపగ్గాలు చేపట్టారు. పురపాలక సంస్థ పాలక వర్గం రద్దయ్యేనాటికి బోలా పద్మావతి పురపాలక సంస్థ ఛైర్మెన్‌గా కొనసాగారు.

## మూలాలు

## బయటి లంకెలు
*ది హిందూ పత్రికలో కడప నగరపాలక సంస్థ ఆవిర్భావ వార్త 

వర్గం:ఆంధ్రప్రదేశ్ స్థానిక సంస్థలు
వర్గం:ఆంధ్రప్రదేశ్ నగరపాలక సంస్థలు
అనంతపురం నగరపాలక సంస్థ

thumb|అనంతపురం గడియారపు స్థంబపు సెంటరు
**అనంతపురం నగరపాలక సంస్థ, ** అనంతపురం జిల్లా లో అనంతపురం నగరానికి స్థానికి స్వపరిపాలనా సంస్థ.

## చారిత్రక నేపధ్యం
రాయలసీమ ప్రాంతంలో ఒక కుగ్రామంగా పురుడు పోసుకున్న 'అనంతపురం' అంచెలంచెలుగా ఎదుగుతూ నగర పాలక సంస్థగా రూపాంతరం చెందింది. బ్రిటీష్ ప్రభుత్వ హయాంలో 'స్థానిక' పాలన హోదాను దక్కించుకుని అంచెలంచెలుగా అభివృద్ధి చెందుతూ వచ్చింది. అనాటి నుంచి 145 ఏళ్లు 'స్థానిక' పాలన సాగింది. 2014 దాకా 38 మంది ఛైర్మన్లు, ప్రత్యేక అధికారులు పాలించారు. వీరిలో 15 మంది ఛైర్మన్లు, 23 మంది ప్రత్యేక అధికారులు ఉన్నారు. 1869లో బ్రిటీష్ ప్రభుత్వం అనంతపురానికి మున్సిపాల్టీ హోదా కల్పించింది. దేశానికి స్వాతంత్య్రం వచ్చిన తర్వాత 1952లో ఛైర్మన్ల వ్యవస్థ ఆరంభమైంది. 'ఎన్నిక' విధానం అమల్లోకి వచ్చింది
## నగరపాలనాధికారులు
thumb|అనంతపురం సప్తగిరి సెంటరు
ఛైర్మన్ల వ్యవస్థ అమల్లోకి వచ్చిన తర్వాత... అనంతపురం పురపాలక సంఘం తొలి ఛైర్మన్‌గా మేడా సుబ్బయ్య ఎంపిక అయ్యారు. ఈయన 1952-1959 దాకా పనిచేశారు. 1959-64 మధ్య డీసీ నరసింహారెడ్డి, 1964-66 వరకు ఎంఏ జబ్బార్ ప్రత్యేక అధికారిగా పనిచేశారు. ఆనాటి నుంచి 1981 ఆగస్టు 12వ తేదీ దాకా 15 మంది ప్రత్యేక అధికారుల పాలన కొనసాగింది. 1981 ఆగస్టు నుంచి 1983 నవంబరు 28వ తేదీ దాకా అంబటి నారాయణరెడ్డి ఛైర్మన్‌గా పనిచేశారు. 1983 డిసెంబరు 31 నుంచి 1985 ఆగస్టు 27వ తేదీ దాకా ఎన్.రామకృష్ణ, 1985 అక్టోబరు 10 నుంచి 1986 జూన్ 30వ తేదీ దాకా కేసీ నారాయణ ఛైర్మన్‌గా వ్యవహరించారు. 1987 జూలై నుంచి అదే సంవత్సరం మార్చి 31వ వరకు అప్పటి కలెక్టర్ ఐవీ సుబ్బారావు ప్రత్యేక అధికారిగా పనిచేశారు. 1987 నుంచి ఛైర్మన్ ఎన్నిక ప్రత్యక్ష పద్ధతిలో జరిగింది. ఈ ఎన్నికలో అంబటి నారాయణరెడ్డి గెలుపొందారు. 1987 మార్చి 30 నుంచి 1992 మార్చి 31 దాకా పనిచేశారు. ఆ తర్వాత 1995 మార్చి 28 వరకు ప్రత్యేక అధికారి, 1995లో మళ్లీ ఎన్నిక జరిగింది. ఈ ఎన్నికలో ప్రభాకర్‌చౌదరి విజయం సాధించి 2000 మార్చి 28 వరకు కొనసాగారు. 2000లో నూరుమహమ్మద్ గెలుపొంది... 2005 మార్చి 28 వరకు పనిచేశారు. 2005 ఏప్రిల్ ఒకటో తేదీన పురపాలక సంఘం నుంచి నగర పాలక సంస్థగా రూపాంతరం చెందింది. ప్రథమ నగర మేయర్‌గా రాగే పరశురాం పనిచేశారు. 2010 సెప్టెంబరు నాటికి మేయర్ పాలన ముగిసింది. అప్పటి నుంచి 2014 దాకా ప్రత్యేక అధికారి పాలనలోనే సాగింది.

## మూలాలు

## బయటి లంకెలు
*అనంతపురం నగరపాలక సంస్థ వివరాలు
*అనంతపురం నగరపాలక సంస్థ మాస్టర్ ప్లాన్

వర్గం:ఆంధ్రప్రదేశ్ స్థానిక సంస్థలు
వర్గం:ఆంధ్రప్రదేశ్ నగరపాలక సంస్థలు
దుగ్గిరాల వెంకట్రావు

**దుగ్గిరాల వెంకట్రావు ** కరీంనగర్ జిల్లాకు చెందిన స్వాతంత్ర్య సమరయోధుడు, మాజీ శాసన సభ్యుడు.
## నేపధ్యము
ఎల్కతుర్తి మండలం గోపాల్‌పూర్‌కు చెందిన దుగ్గిరాల వెంకట్రావు మొదటి నుంచి స్వతంత్య్ర పోరాటంలో చురుకైన పాత్ర పోషించారు. సొషలిస్టు భావాలు కల్గిన ఆయన ప్రజల పక్షాన నిలిచి అనేక పోరాటాలు చేశారు. 1978లో హుజూరాబాద్ నియోజకవర్గం నుంచి కాంగ్రెస్ పక్షాన పోటీ చేసి ఎమ్మెల్యేగా గెలిచారు. 1983లో స్వతంత్ర అభ్యర్థిగా పోటీ చేసి ఓటమి పాలయ్యారు.  ఆ తర్వాత తెలుగుదేశం పార్టీలో చేరిన ఆయన 1985లో మళ్లీ ఎమ్మెల్యేగా గెలుపొంది రాష్ట్ర కర్షక పరిషత్ ఛైర్మన్ పదవిని చేపట్టారు. ప్రజల మనిషిగా గుర్తింపు పొందిన వెంకట్రావును చివరకు 1991లో నక్సల్స్ తూటాలకు బలయ్యాడు.

## బయటి లంకెలు

## మూలాలు

వర్గం:1991 మరణాలు
వర్గం:పార్టీలు ఫిరాయించిన రాజకీయ నాయకులు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వరంగల్లు పట్టణ జిల్లా రాజకీయ నాయకులు
వాటర్ ఫైట్

**వాటర్ ఫైట్** లేదా **నీటి యుద్ధం** అనగా నీటిని ప్రత్యర్థులపై నేరుగా లేదా పరికరాలతో చల్లి లేదా విరజిమ్మి వారిని తడిసేలా చేయడం. బకెట్లు, బుడగలు, నీటి తుపాకులు, దోసిళ్లతో ఇలా దేనినైనా ఉపయోగించి నీటిని విరజిమ్మి ఈ నీటి యుద్ధమాట ఆడతారు. త్వరిత, సాధారణ, సుదీర్ఘ, టోర్నమెంట్ తరహా ఆటల వలె, నీటి ఆట కార్యక్రమాలలో ఈ నీటి యుద్ధమాటలు అనేక స్థాయిలలో ఉన్నాయి.

## చరిత్ర
ఈ నీటి యుద్ధమాట మొదట స్నేహితులు ఒకరిపై ఒకరు నీరు చల్లుకోవడం ద్వారా ప్రారంభమయింది. నీటి ఆట ఇతర జంతువులలో కూడా కనబడుతుంటుంది, వేసవిలో కోతులు లేదా ఏనుగులు వంటివి ఒకదానిపై మరొకటి నీటిని చల్లుకుంటూ చల్లబరచుకుంటుంటాయి. ఇతరులపై నీటిని చల్లేందుకు మానవులు మొదట దోసిళ్లతో నీటిని తీసుకొని విసరటం ద్వారా చేసేవారు. తరువాత వివిధ సహజ వస్తువులను ఉపయోగించడం తెలుసుకున్నాడు, ఆ తరువాత నీటిని దూరంగా చిమ్మగల సామర్థ్యము గల వివిధ రకాల ఆకర్షణీయమైన పరికరాలను తయారు చేసి వాటిని ఉపయోగిస్తున్నాడు.

## ఈత కొట్టేటప్పుడు
స్నేహితులు ఈత కొట్టే సమయంలో ఒకరిపై మరొకరు చేతులతో అలల వలె నీటిని విరజిమ్ముకుంటారు. సాధారణంగా ఈత కొట్టేటప్పుడు తాకుడాట సమయంలో ప్రత్యర్థి తాకకుండా ఉండేందుకు ప్రత్యర్థిపై చేతులతో అలల వలె నీటిని చిమ్ముతారు.

## ఇవి కూడా చూడండి
హోళీ - ఒకరిపై ఒకరు రంగు నీళ్ళను చల్లుకునే ఒక పండుగ

వర్గం:క్రీడలు
కేశాపురం (చిన్నమండెం)

**కేశాపురం,** వైఎస్ఆర్ జిల్లా చిన్నమండెం మండలానికి చెందిన గ్రామం. 

## శ్రీ పాలేటమ్మ తల్లి ఆలయం
కేశాపురం గ్రామం దేవళంపేటలో వెలసిన శ్రీ పాలేటమ్మ తిరునాళ్ళు నిర్వహించారు. ఈ గ్రామములో నెలకొనియున్న శ్రీ పాలేటమ్మ తిరునాళ్ళు ప్రతి సంవత్సరం ఫాల్గుణ పౌర్ణమి తరువాత వచ్చు విదియ, తదియలలో నిర్వహించెదరు. కోరిన వరాలిచ్చే తల్లిగా పేరెన్నికగన్న పాలేటమ్మకు చిన్నమండెం, కలిబండ, పడమటికోన, బోనమల, కేశాపురం, జిల్లా సరిహద్దు గ్రామాలలో పౌర్ణమి నుండియే, బోనాలు సమర్పించెదరు. విదియ రోజున ఉదయం నుండి, దేవాలయంలో అమ్మవారికి ప్రత్యేకపూజలు నిర్వహించెదరు. సాయంత్రం సిద్దల బోనాలు సమర్పించడంతో, తిరునాళ్ళు ప్రారంభమగును. మొక్కులు ఉన్నవారు కట్టే చాందినీ బండ్లు రాత్రికి తిరుగుతవి. తదియరోజు తిరునాళ్ళు ఉండును. ఈ కార్యక్రమం కొరకు, ఆలయానికి రంగు లద్ది, విద్యుద్దీపాలతో అలంకరించెదరు. కడప - బెంగుళూరు జాతీయ రహదారిలో అమ్మవారిని దీపాలతో ఏర్పాటుచేస్తారు. ఈ తిరునాళ్ళకు జిల్లా నలుమూలల నుండియే గాక, చిత్తూరు, అనంతపురం సరిహద్దు మండలాల నుండి గూడా భక్తులు వేల సంఖ్యలో తరలి వస్తారు. 

## మూలాలు
శశి కపూర్

**శశి కపూర్** ఒక భారతీయ చలనచిత్ర నటుడు, నిర్మాత. ఆయన 1938 మార్చి 18న కలకత్తాలో జన్మించాడు. కొన్ని సినిమాలకు దర్శకుడిగా, సహాయ దర్శకుడిగా కూడా పనిచేశాడు. 2011లో ఆయనకు భారత ప్రభుత్వం పద్మభూషణ్ బహుమతి ప్రదానం చేసింది.

## కెరీర్
శశి కపూర్ నాలుగు సంవత్సరాల పిన్న వయసునుండే తండ్రి పృథ్వీరాజ్ కపూర్ స్థాపించిన *పృథ్వీ థియేటర్స్* తోపాటు ప్రయాణిస్తూ ఆయన నిర్మించి, దర్శకత్వం వహించిన నాటకాలలో నటించడం ప్రారంభించాడు.1940 దశాబ్దిలోనే సంగ్రామ్ (1950), దనపాణి (1953) లాంటి వ్యాపారాత్మక చిత్రాల్లో బాల నటుడిగా తన ప్రస్థానం ప్రారంభించాడు. అప్పట్లో శశికపూర్ పేరుతో పౌరాణిక చిత్రాల్లో నటించే మరో బాలనటుడు ఉండటంతో శశిరాజ్ అనే పేరుతో చిత్రరంగానికి పరిచయం అయ్యాడు. 1948లో వచ్చిన ఆగ్, 1951లో వచ్చిన ఆవారా సినిమాల్లో తన అన్న రాజ్ కపూర్ చిన్నప్పటి పాత్రను పోషించి మంచి పేరు తెచ్చుకున్నాడు. 1950లో వచ్చిన సంగ్రామ్ చిత్రంలో అశోక్ కుమార్ చిన్నప్పటి పాత్ర పోషించాడు. 1948-54 మధ్యలో నాలుగు హిందీ చిత్రాలలో (ఉత్సవ్) నటించాడు.

## మరణం
శశికపూర్ ముంబైలోని కోకిలబెన్ హాస్పిటల్లో 2017 డిసెంబరు 4న మరణించాడు.

## సినిమాలు
# న్యూ ఢిల్లీ టైమ్స్ (1986)

## మూలాలు

వర్గం:దాదాసాహెబ్‌ ఫాల్కే అవార్డు గ్రహీతలు
వర్గం:భారతీయ సినిమా నటులు
మెట్‌పల్లి పురపాలక సంఘం

**మెట్‌పల్లి పురపాలక సంఘం,** తెలంగాణ రాష్ట్రం, జగిత్యాల జిల్లా, మెట్‌పల్లి మండలానికి చెందిన పట్టణం. మేజర్ గ్రామపంచాయతీగా ఉన్న మెట్‌పల్లిని 2004లో పురపాలక సంఘంగా హోదా పెంచబడింది. 2014 మార్చి నాటికి ఈ పురపాలక సంఘం పరిధిలో 24 వార్డులు, 37174 ఓటర్లు ఉన్నారు.మెట్‌పల్లిని ది.11.10.2016 నుండి రెవెన్యూ డివిజను కేంద్రంగా మార్చుతూ ప్రభుత్వం ఉత్తర్వులు జారీ చేసింది.

## 2014 ఎన్నికలు
2010 సెప్టెంబరు నుంచి ప్రత్యేక అధికారుల పాలనలో ఉన్న పురపాలక సంఘానికి 2014, మార్చి 30న ఎన్నికలు జరిగాయి. ఈ ఎన్నికల్లో చైర్‌పర్సన్ స్థానాన్ని జనరల్ (మహిళ) కు కేటాయించారు.

## 2005 ఎన్నికలు
2004లో ఏర్పడిన మెట్‌పల్లి పురపాలక సంఘానికి తొలిసారిగా 2005లో ఎన్నికలు నిర్వహించారు. 2005 నుంచి 2010 వరకు ఐదేళ్ళ కాలంలో ముగ్గురు మహిళలు చైర్‌పర్సన్ పదవిని నిర్వహించారు. 2005లో చైర్‌పర్సన్ స్థానాన్ని బిసి (మహిళ) కు కేటాయించగా ఎర్రోల్ల నర్సు, ధర్మపురి నాగరాణి, సుశీల చైర్‌పర్సన్ పదవిని నిర్వహించారు.

## 2020 ఎన్నికలు
ఛైర్ పర్సన్ గా రాణవేని సుజాత, వైస్ చైర్మన్ గా బోయినపల్లి చంద్రశేఖర్ రావు ఎన్నికయ్యారు.

## మూలాలు

## వెలుపలి లింకులు

వర్గం:తెలంగాణ పురపాలక సంఘాలు
వర్గం:జగిత్యాల జిల్లా పురపాలక సంఘాలు
763

**763** గ్రెగోరియన్‌ కాలెండరు సాధారణ సంవత్సరం.

## సంఘటనలు
* 763 ప్రారంభంలో మహినద్ అల్-నాఫ్స్ అల్-జాకియా, అతని సోదరుడు ఇబ్రహీం ఇబ్న్ అబ్దుల్లా బాస్రాలో తిరుగుబాటు చేసారు
* 763 నాటికి తాంగ్ సామ్రాజ్యం రాజధాని చంగన్ (ప్రస్తుత క్సియాన్) వరకు బౌద్ధమతం వ్యాపించింది

### ఆసియా
* ఫిబ్రవరి 17: ఒక లూషన్ తిరుగుబాటు: చైనాలోని టాంగ్ రాజవంశానికి వ్యతిరేకంగా 7 సంవత్సరాల తిరుగుబాటును ముగించి, తిరుగుబాటుదారుడు లి హుయిక్సియన్ పంపిన టాంగ్ దళాలు పట్టుకోకుండా ఉండటానికి చక్రవర్తి షి చావోయి ఉరి వేసుకున్నాడు.
* నవంబర్ 18: త్రిసాంగ్ డెట్సెన్ ఆధ్వర్యంలో టిబెటన్ సామ్రాజ్యపు దళాలు, టాంగ్ రాజధాని చాంగ్యాన్ (ఆధునిక జియాన్) ను 15 రోజులు ఆక్రమించి, ఒక తోలుబొమ్మ చక్రవర్తిని నిలిపి గుర్రపు పచ్చిక బయళ్లను స్వాధీనం చేసుకున్నారు.

## జననాలు
కుడి|frame|పర్షియా చిత్రము, హారూన్ అల్-రషీద్
* హైటో, బాసెల్ బిషప్
* మార్చి 17: హారూన్ రషీద్, ముస్లిం ఖలీఫ్
* వాంగ్, టాంగ్ రాజవంశం యొక్క సామ్రాజ్ఞి (మ. 816)

## మరణాలు
* నవంబరు 20: డోమ్నాల్ మిడి, ఐర్లాండ్ హై కింగ్
* బ్రైడీ V, పిక్ట్స్ రాజు
* సెప్టెంబరు 15: ఫాంగ్ గువాన్, టాంగ్ రాజవంశం ఛాన్సలర్ (జ. 697)
* జియాన్జెన్, చైనీస్ బౌద్ధ సన్యాసి (జ. 688)
* షి చావోయి, యాన్ (అన్షి) రాష్ట్ర చక్రవర్తి
* వీ జియాన్సు, టాంగ్ రాజవంశం ఛాన్సలర్ (జ. 687) 

## పురస్కారాలు

## మూలాలు

*
*
క్రిమియా

**క్రిమియా** రిపబ్లిక్ ఉక్రెయిన్ దేశానికి నైఋతి ప్రాంతంలో, క్రిమియా ద్వీపకల్పానికి చెందిన స్వతంత్ర సర్వసత్తాక దేశం. స్వతంత్ర ప్రతిపత్తిగల దేశంగా కొనసాగిన క్రిమియా 17 మార్చి, 2014న స్వతంత్ర సర్వసత్తాక దేశంగా ఆవిర్భవించింది. స్వయంప్రతిపత్తితో ఉక్రెయిన్‌లోనే కొనసాగాలా? రష్యాలో చేరాలా? అన్న అంశంపై జరిగిన విస్తృత ప్రజాభిప్రాయసేకరణ (రెఫరెండం) అనంతరం స్వతంత్ర దేశంగా ఆవిర్భవించేందుకు నిర్ణయించినట్లు ప్రకటన జారీచేశారు. క్రిమియా పార్లమెంటు తమను స్వతంత్రరాజ్యంగా గుర్తించాలని ఐక్యరాజ్యసమితికి విజ్ఞాపన చేసింది.

## మూలాలు

వర్గం:ప్రపంచ దేశాలు
మాచిరెడ్డిపల్లె (వల్లూరు)

**మాచిరెడ్డిపల్లె,** వైఎస్ఆర్ జిల్లా వల్లూరు మండలానికి చెందిన రెవెన్యూయేతర గ్రామం.
ఈ గ్రామంలో నెలకొనియున్న శ్రీ లక్ష్మీ నరసింహస్వామివారి వార్షిక తిరునాళ్ళు, ప్రతి సంవత్సరం, ఫాల్గుణమాసంలో, ఫాల్గుణశుద్ధ త్రయోదశి, చతుర్దశి, పౌర్ణమినాడు, 3 రోజులపాటు వైభవంగా నిర్వహించెదరు. పౌర్ణమిరోజున ఉదయం, మూలవిరాట్టుకి అభిషేకాలు నిర్వహించెదరు. స్వామివారికి చందన అలంకారం చేస్తారు. వివిధహోమాలు, పూర్ణాహుతి నిర్వహించెదరు. ఉత్సవ విగ్రహాలకు కళ్యాణం నిర్వహించెదరు. ఈ కళ్యాణోత్సవం తిలకించేటందుకు పరిసర గ్రామాలనుండి భక్తులు విశేషంగా వచ్చెదరు. గ్రామంలో పండుగ వాతావరణం నెలకొంటుంది. కళ్యాణం అనంతరం భక్తులకు పెళ్ళిభోజనం వడ్డిస్తారు. ఈ సందర్భంగా, గ్రామంలో ఎడ్లబండ్ల లాగుడు పోటీలు నిర్వహించి, గెలిచినవాటికి బహుమతులందజేస్తారు.

## మూలాలు
ఆంధ్రభూమి సచిత్ర వారపత్రిక

ఆంధ్రభూమి సచిత్ర వారపత్రిక 1977 సంవత్సరంలో ప్రారంభించబడింది.యాజమాన్యం దక్కన్ క్రానికల్ హోల్డింగ్స్ లిమిటెడ్ అనే ప్రైవేటు సంస్థ చేతిలోవుంది. 

## కొన్ని శీర్షికలు
*సంపాదకీయం : ఎ.ఎస్.లక్ష్మి
*మనకి 'లా" : రాజేందర్ మంగారి
*జోక్ బాక్స్ : సత్యమూర్తి
*ఆలోకనం : వి.యస్.రమాదేవి
*పవర్ పాలిటిక్స్
*ముత్యాల ముగ్గులు
*ఎ.బి.సి. (ఆంధ్రభూమి సినిమా) పజిల్
*చూడాలనివుంది : పడక్కుర్చీలో ప్రపంచయానం
*ఆలయ దర్శనం : ఐ.ఎల్.ఎన్.చంద్ర శేఖర్
*అదిగో దెయ్యం : దుర్గాప్రసాద్ సర్కార్
*అందరికీ ఆరోగ్యం
*గ్రహవాణి
*బుక్ రివ్యూ
*గడినుడిగుంచం : నిశాపతి
* ఇవి కాక ఇతర రచయితల కథలు వారం వారం అలరిస్తాయి.
ప్రతీ వారం ప్రత్యేక వ్యాసం సత్య, అనూష తటవర్తి, వంటి రచయితలు కలం నుండి వెలువడతాయి.
*మాస పత్రకలో సింపుల్ నెట్ అనే శీర్షిక పాఠకాదరణ పొందింది.ఈ శీర్షిక రచయిత తటవర్తి భధ్రిరాజు.

కొన్ని ప్రత్యేక వ్యాసాలు - రచయిత అనూష తటవర్తి

తరాలు మారినా తరగని రుచి- ఉప్మా

తెలుగు రుచుల సోకు పూతరేకు
బెస్టగిఫ్ట్
మళ్ళీ బడికి
మనీ మనీ 
నెట్ భ్యాంకింగ్
ఎడడుగుల బంధం

## మూలాలు

వర్గం:తెలుగు పత్రికలు
తెలుగు జర్నలిజం

thumb|వివేకవర్థని పత్రిక
ఇతర భారతీయ భాషలలాగానే తొలి తెలుగు పత్రికలు క్రైస్తవమత బోధకులు ప్రారంభించారు. 1835లో బ‌‍‌‌‌‌       ళ్ళారి కేంద్రంగా మద్రాసులో ప్రచురించబడిన సత్యదూత మాసపత్రిక తొలి తెలుగు పత్రిక. ఆ తరువాత హితవాది అనే వారపత్రిక ప్రచురించబడింది. కాకినాడ నుండి కెనడియన్ బాప్టిస్టు మిషన్ ప్రచురించిన రావి అనే పత్రికలో మతవిషయాలతో పాటు వార్తలు వుండేవి.
సామాజిక, భాషాభివృద్ధి ధ్యేయంగా కందుకూరి వీరేశలింగం పంతులు నడిపిన వివేకవర్ధని వార పత్రిక, దానితో పోటీగా వేంకటరత్నం పంతులు పంతులు నడిపిన ఆంధ్ర భాషా సంజీవిని తొలి అధ్యాయం మొదలైందని చెప్పవచ్చు.

వారపత్రికలలో ఆంధ్రప్రకాశిక అనే తెలుగు వార్తా పత్రిక మద్రాసు నుండి 1886లో ఎ.పి.పార్ధసారధి వెలువడించాడు. ఈ పత్రిక జాతీయ కాంగ్రెస్ ను సమర్ధించేది. 25 సంవత్సరాలుతరువాత వారానికి రెండుసార్లు విడుదలై ఆ తరువాత కొన్నాళ్లికి వారపత్రికగా మారింది. 1920దశకంలో నిలిచిపోయింది.

శశిలేఖ (1894) తెలుగు ప్రాంతాల ఏకీకరణకు పోరాడిన తొలి పత్రిక. ఆ తరువాత తెలుగు పత్రికలలో ప్రథమంగా దేవగుప్త శేషశాయి రావు దేశాభిమాని అనే పక్ష పత్రికను స్థాపించి దానిని దినపత్రికగా మార్చాడు. అదేకాలంలో భాషా ఉద్యమం జరిగింది. ఆంధ్ర సాహిత్య పరిషత్ పత్రిక 1911 లో వ్యావహారిక భాషని సమర్థించింది. ఆధునిక తెలుగు పునాదులు విశ్వనాధ సత్యనారాయణ, రామకోటేశ్వరరావు నడిపిన జనతా అనబడే పత్రికలో పడ్డాయి.

ఆంధ్రుల పత్రికలలో విజయవంతంగా నడిచిన తొలి తెలుగు పత్రిక ఆంధ్రప్రత్రిక . ఇది 1908లో కాశీనాధుని నాగేశ్వరరావు పంతులు వారపత్రికగా స్థాపించాడు. శేషగిరిరావు సంపాదకత్వంలో వృద్ధి చెందింది. ఆ తరువాత దినపత్రికగా మారింది. దీనితో పాటు సాహిత్య పత్రిక భారతి ప్రజాదరణ పొందింది. ఈ పత్రిక గాంధీజీ జీవనవిలువలని ప్రచారం చేసింది.1965లో విజయవాడకు ఆ తరువాత హైదరాబాదు కేంద్రంనుండి ముద్రించబడింది.

ఆంధ్ర పత్రిక తోపోటీగా ఆంధ్రప్రభని ఖాసా సుబ్బారావు సంపాదకత్వంలో ఎక్స్‌ప్రెస్ గ్రూప్ 1938లో స్థాపించింది. నార్ల వెంకటేశ్వరరావు సారథ్యంలో అభివృద్ధి చెందింది.

2007-08 ఆర్ఎన్ఐ (RNI) గణాంకాల ప్రకారం 2168 తెలుగు పత్రికలు ( 405 దినపత్రికలు, 372 వారపత్రికలు, 340 పక్ష పత్రికలు, 971 మాసపత్రికలు) . ఐఆర్ఎస్ (IRS) Q-2,తెలుగు న్యూస్ ఏజెన్సీ లో INB గుర్తింపు పొందిన BHARAT NEWS INTERNATIONAL BNI ANI లు ఉన్నాయి 2011 ప్రకారం అధిక చదువరులనుకలిగివున్న పత్రికలలో ఈనాడు, సాక్షి, ఆంధ్రజ్యోతి, ప్రజాశక్తి, విశాలాంధ్ర, ఆంధ్రభూమి, ఆంధ్రప్రభ, ఉన్నాయి.

## మూలాలు

## బయటిలింకులు
*

వర్గం:వృత్తులు
తేరాల

**తేరాల, ** ఆంధ్రప్రదేశ్ రాష్ట్రం, గుంటూరు జిల్లాలో దుర్గి మండలానికి చెందిన రెవెన్యూయేతర గ్రామం.

## గ్రామ భౌగోళికం
ఇది జిల్లా హెడ్ క్వార్టర్స్ గుంటూరు నుండి పడమటి వైపు 112 కి.మీ.దూరంలో ఉంది. హైదరాబాద్ నుండి 180 కి.మీ.దూరంలో ఉంది..
## గ్రామానికి రవాణా సౌకర్యాలు
#సమీప రైల్వే స్టేషన్:- మాచర్ల = 10 కి.మీ.
#ఈ గ్రామంలో ఆంధ్ర ప్రదేశ్ రాష్ట్ర రవాణా సంస్థ బస్ స్టేషన్ ఉంది. ఇక్కడ నుండి మాచెర్లకు సరాసరి బస్సులు నడచుచున్నవి. 
## దర్శనీయ ప్రదేశాలు/దేవాలయాలు
### శ్రీ సిద్ధేశ్వరస్వామివారి ఆలయం
ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు.

## మూలాలు

వర్గం:దుర్గి మండలం లోని రెవెన్యూయేతర గ్రామాలు
మూగవాని పిల్లనగ్రోవి

మూగవాని పిల్లనగ్రోవి ప్రముఖ రచయిత కేశవరెడ్డి రచించిన నవల.
## రచన నేపథ్యం
మూగవాని పిల్లనగ్రోవి నవల డాక్టర్ కేశవరెడ్డి 1993లో రచించారు. నవలను 1993లో ఆంధ్రప్రభ సచిత్ర వారపత్రికలో ధారావాహికగా ప్రచురించారు. 1995లో రీతిక పబ్లికేషన్స్ ద్వారా తొలిప్రచురణ జరిగింది. 2008 నవంబరులో హైదరాబాద్ బుక్ ట్రస్ట్వారు పునర్ముద్రించారు. ఆ ప్రతికి కాళ్ళ ముఖచిత్రాన్ని చిత్రించారు.

## ఇతివృత్తం
మూగవాని పిల్లనగ్రోవి నవల బక్కిరెడ్డి అనే రైతు వీరగాథ. తన పొలాన్ని కాపాడుకుని సేద్యం చేయడం కొనసాగిద్దామనే ప్రయత్నం చేసిన సన్నకారు రైతు బక్కిరెడ్డి ఆ ప్రయత్నంలో విఫలుడవుతాడు. భూమిని, సేద్యాన్ని కోల్పోలేక చివరికి ఉన్మాదిగా మారి మరణిస్తాడు. మరణించిన బక్కిరెడ్డి కథ మొదట జాలిగాథగా ఉన్నా, పంచభూతాలు అతని మమతను, మరణాన్ని వీరత్వంగా గుర్తించి ఆ భూమిని అతను కాక వేరెవరూ దున్నకూడదన్న వరం బక్కిరెడ్డికి ఇస్తాయి. ఆ ప్రాంతం బక్కిరెడ్డి పేరిట చిన్న తోపులా మిగిలిపోతుంది. జానపద సంప్రదాయంలోని కథల పద్ధతిలోనే ఈ నవల కూడా వీరగాథగా రూపాంతరం చెందడంతో ముగుస్తుంది.
## ప్రాచుర్యం
మూగవాని పిల్లనగ్రోవి నవల ప్రాచుర్యం పొందింది. నవలను మూగవాని పిల్లనగ్రోవి అనే పేరుతోనే స్వయంగా డా.కేశవరెడ్డి స్వయంగా ఆంగ్లంలోకి అనువదించారు. ఆంగ్లంలో *బలాడ్ ఆఫ్ ఒంటిల్లు* అనే ఉపశీర్షికను ఉంచారు. ఆక్స్‌ఫర్డ్ యూనివర్శిటీ ప్రెస్ ఆంగ్లానువాదాన్ని ప్రచురించారు. 

## మూలాలు

వర్గం:తెలుగు నవలలు
వర్గం:తెలుగు పుస్తకాలు
వర్గం:1993 పుస్తకాలు
వర్గం:హైదరాబాద్ బుక్ ట్రస్ట్ ప్రచురణలు
పత్రికా నిర్వహణ

పత్రికా నిర్వహణ అంచెల సోపానాన్ని ఈ వ్యాసం విషయసూచికలో చూపినట్లువుంటుంది 

## యజమాని/ప్రచురణకర్త
పత్రికానిర్వహణకు అధిపతిని యజమాని లేక ప్రచురణకర్త అంటారు.
### ప్రధాన సంపాదకుడు/సహాయక సంపాదకుడు/నివాస సంపాదకుడు
పాత్రికేయవృత్తిలో ప్రధాన సంపాదకుడు (Chief Editor) అత్యున్నత పదవి. వీరు పత్రికలోని వార్తలకు బాధ్యత వహిస్తారు. తమ కార్యాలయ ఉద్యోగులకి ఉత్తేజితులను చేయటం, పత్రిక ఆదాయవ్యయ నిర్వహణ చూస్తారు. ముద్రాపకునితో పత్రిక దీర్ఘకాలిక, రోజువారి నిర్వహణ వ్యూహ రచనలు చేస్తారు .
#### వార్తల సంపాదకుడు
##### వార్తల ఉపసంపాదకుడు
###### ప్రధాన ఉపసంపాదకుడు
*ఉపసంపాదకుడు
*ఆటల డెస్క్
*గ్రామీణ డెస్క్
*ఆదివారం డెస్క్
*కేంద్ర డెస్క్
#### ప్రధాన విలేఖరి
##### ప్రత్యేక విలేఖరి
*స్టాఫ్ రిపోర్టర్/జిల్లా విలేఖరి
విలేఖరి అనగా వార్తల సేకరణ, కూర్పు, పంపిణీ చేసే వ్యక్తి. వీరి వృత్తినే పాత్రికేయవృత్తి లేక జర్నలిజం అంటారు.
** స్ట్రింగర్లు/కంట్రిబ్యూటర్లు
వీరు పాక్షికకాలిక ఉద్యోగులు. వివిధ ప్రాంతాలలో జరిగే వార్తావిశేషాలను పై స్థాయి విలేకరులకు పంపుతారు.

#### ఛాయాగ్రాహకుడు
ఛాయగ్రాహకుడు విలేకరికి వార్తలు దృశ్యమాధ్యమంలో సేకరించటానికి సహాయపడ్తాడు. కొంతమంది ఛాయాగ్రాహకులు ఛాయాచిత్రాలతోటే చక్కని వార్తాకథనాన్ని అందించగలుగుతారు.

### మేనేజర్/జనరల్ మేనేజర్
#### సర్క్యులేషన్ శాఖ
పత్రిక పంపిణీని ఈ శాఖ పర్యవేక్షిస్తుంది. ఇది పత్రికకు ఆదాయవనరు.

#### ప్రకటనల విభాగం
పత్రికకు ప్రకటనలు ప్రధాన ఆదాయ వనరు . ప్రకటనల సంస్థలు, ప్రజలతో నేరుగా ప్రకటనలు సేకరిస్తారు.

#### మానవవనరుల శాఖ
#### అకౌంట్స్ శాఖ
#### ఉత్పత్తి శాఖ
#### గ్రంథాలయ/రిఫరెన్స్ శాఖ
పత్రికానిర్వహణలో వాత్సవాల నిర్ధారణ ప్రధానం. దీనికొరకు చక్కని గ్రంథాలయం అవసరం. ఈ శాఖ పత్రికకు అవసరమయ్యే మూలాలను అందుబాటులోకి తెస్తుంది.

## మూలాలు

వర్గం:తెలుగు పత్రికలు
వర్గం:నిర్వహణ
రానా దగ్గుబాటి

**దగ్గుబాటి రామానాయుడు ** అలియాస్ **దగ్గుబాటి రానా ** భారతీయ బహుభాషా చలనచిత్ర నటుడు, నిర్మాత, పారిశ్రామక వేత్త. ఇతను సినీ నిర్మాత దగ్గుబాటి రామానాయుడు మనవడు. ఆయన సినిమా తెరంగేట్రం లీడర్ అనే తెలుగు సినిమా తో కాగా తమిళం, హిందీ భాషల్లో కూడా వివిధ సినిమాల్లో నటించారు.

రానా సినిమాల్లో విసువల్ ఎఫెక్ట్స్ సమన్వయకర్తగా సుమారు 70 సినిమాలకు పని చేసాడు. ఈయనకి స్పిరిట్ మీడియా అనే సొంత నిర్మాణ సంస్థ ఉంది, ఈ సంస్థ ద్వారా  జాతీయ అవార్డు గెలుచుకున్న చిత్రాన్ని నిర్మించాడు. ఆ  తరువాత 2010 లో నటన ప్రారంభించాడు.

## వ్యక్తిగత జీవితం
రానా దగ్గుబాటి, తెలుగు సినీ నిర్మాత దగ్గుబాటి సురేష్ బాబు , దగ్గుబాటి లక్ష్మి ల  కుమారుడు. ఈయన పాఠశాల విద్యను  హైదరాబాద్ లోని హైదరాబాద్ పబ్లిక్ స్కూల్, చెన్నై లోని చెట్టినాడ్ విద్యాశ్రమం నుండి అభ్యసించారు. ఆ తరువాత హైదరాబాద్ సెయింట్ మేరీస్ కాలేజీలో చదువుకున్నాడు. అతను తన కుటుంబంతో కలిసి హైదరాబాద్‌లో నివసిస్తున్నాడు.

రానా తన ప్రేయసి, మిహికా బజాజ్‌తో మే 21, 2020 న నిశ్చితార్థం, ఆగస్టు 8న వివాహం చేసుకున్నాడు.  ప్రభాస్, కొమ్మిరెడ్డి వెంకట్ రమణారెడ్డి మంచి స్నేహితులు

## నటించిన చిత్రాలు

## వెబ్ సిరీస్

* రానా నాయుడు

## అవార్డులు
'''ఫిల్మ్ ఫేర్ అవార్డులు'''
* 2017 - ఫిల్మ్‌ఫేర్ ఉత్తమ సహాయ నటుడు - బాహుబలి 2
'''సైమా అవార్డులు'''

* 2017: సైమా ఉత్తమ ప్రతినాయకుడు (బాహుబలి 2)

* 2015: సైమా ఉత్తమ ప్రతినాయకుడు (బాహుబలి 1)
* 2022: సైమా ఉత్తమ సహాయ నాయకుడు (భీమ్లా  నాయక్)

## వంశవృక్షం

## మూలాలు


## బయటి లంకెలు
*

వర్గం:1984 జననాలు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:హిందీ సినిమా నటులు
వర్గం:ఫిలింఫేర్ అవార్డుల విజేతలు
వర్గం:తెలుగు సినిమా ప్రతినాయకులు
వర్గం:సినీ వారసత్వం గల తెలుగు సినిమా వ్యక్తులు
బైండోవర్

*బైండోవర్ *' లేదా **బాండ్ ఫర్ గుడ్ బిహేవియర్ ** భారతీయ శిక్షా స్మృతి ప్రకారం అమలయ్యే ఒక చట్టము.
## వివరణ
ఒక వ్యక్తి వల్ల శాంతి భద్రతలకు విఘాతం కలుగుతుందని భావిస్తే ముందస్తు చర్యల్లో భాగంగా పోలీసులు అతన్ని అదుపులోకి తీసుకుని తహసీల్దారు లేదా ఆర్డీవో ఎదుట ప్రవేశపెడుతారు. భారతీయ శిక్షా స్మృతి (ఇండియన్ క్రిమినల్ ప్రొసీజర్ కోడ్) (సీఆర్‌సీ) 107, 108, 109, 110 సెక్షన్ల కింద ఈ బైండోవర్ కేసులను నమోదు చేస్తారు. చట్ట వ్యతిరేక చర్యలు చేపట్టబోనని బాండ్ పేపర్‌పై లిఖిత పూర్వకంగా హామీ తీసుకుంటారు. అనంతరం వ్యక్తిగత పూచీకత్తుపై విడుదల చేస్తారు. ఆ వ్యక్తి మరల చట్టవ్యతిరేక కార్యకలాపాలకు పాల్పడినట్లు ఫిర్యాదు అందితే 24గంటల్లో అతన్ని అరెస్టుచేస్తారు. ఈ బైండోవర్ పత్రాలు ఆర్నెల్లు పోలీసుల వద్దే ఉంటాయి.
## బయటి లంకెలు
* 

వర్గం:చట్టం
బులా చౌదరి

**బులా చౌదరి** (ఆంగ్లం: Bula Chowdhury; జననం 1970 జనవరి 2), సప్త సముద్రాలలోని ఏడు జలసంధులు ఈదిన తొలి భారతీయ మహిళ. ఆమె భారతదేశంలో జాతీయ మహిళా ఈత ఛాంపియన్ గా నిలిచింది. ఆమె 1989, 1999లలో "ఇంగ్లీషు ఛానెల్" ను రెండుసార్లు ఈది చరిత్ర సృష్టించింది. ఆమెకు 1990లో అర్జున అవార్డు వచ్చింది. ఆమె కోల్‌కతాలో ఒక స్విమ్మింగ్ అకాడమీ నెలకొల్పడానికి పథకం రచిస్తున్నది. ఆమె పశ్చిమ బెంగాల్ లోని వెస్ట్ మిడ్నాపూర్ జిల్లాలోని నందన్‌పూర్ నియోజకవర్గం నుండి కమ్యూనిస్ట్ పార్ట్(మార్క్సిస్టు) తరపున లెజిస్లేచర్ గా ఎన్నికైంది.

ఆమె ప్రతిభావంతురాలైన అధిక దూరాలను ఈదే భారతీయ స్విమ్మర్, ఆమె పోటీ ప్రపంచంలో తన స్థానాన్ని నిలబట్టుకున్నది. ఆమె తన 9వ యేట స్విమ్మింగ్ నైపుణ్యాన్ని ప్రదర్శించి వివిధ పోటీలలో ఆరు బంగారు పతకాలను సాధించింది. ఆమె తన 24వ యేట అంతర్జాతీయ స్థాయికి ఎదిగింది. 2004లో శ్రీలంక నుండి ధనుష్కోటి వరకు పాక్ జలసంధిని 14 గంటలలో ఈదగలిగింది. ఆమె ఐదు ఖండాలలో ఏడు సముద్రాలను ఈదిన మొదటి మహిళగా చరిత్రలో నిలిచింది.
## ముఖ్య విజయాలు

ఆమె 1989లో ఇంగ్లీషు ఛానెల్ ని దాటింది. 1999లో రెండవసారి ఇంగ్లీషు చానెల్ ను ఈది గుర్తింపు తెచ్చుకుంది. ఆమె రెండుసార్లు ఇంగ్లీషు ఛానెల్ ను ఈదిన మొదటి ఆసియా మహిళగా చరిత్రను సృష్టించింది. 1990లో ఆమెకు అర్జున అవార్డు లభించింది. 2000లో ఆమె జిబ్రాల్టర్ జలసంధిని దాటింది. ఆ తర్వాత, ఆమె ఇటలీలోని తిరేనియన్ సముద్రాన్ని దాటింది. ఆ తర్వాత, ఆమె 2003లో యూ.ఎస్. లోని కటాలినా ఛానెల్ ను, గల్ఫ్ లోని టొరోనియస్ ను ఈది విజేతగా నిలిచింది. ఆమె న్యూజిలాండ్ లోని కుక్స్ స్ట్రైట్స్ ను సైతం ఆమె ఈదగలిగింది. ఆమె జిబ్రాల్టర్ జలసంధిని 3 గంటల 35 నిముషాలలో ఈది ప్రపంచ రికార్డును నెలకొల్పింది. ఆమెను భారతప్రభుత్వం పద్మశ్రీ పురస్కారంతో సత్కరించింది. 

## వ్యక్తిగత జీవితం
ఆమె 1993లో సంజిబ్ చక్రవర్తిని వివాహమాడింది. వారికి ఒక కుమారుడు సరబ్‌జిత్ ఉన్నాడు. కలకత్తాలో స్విమ్మింగ్ అకాడమీ నెలకొల్పాలని ఆమె లక్ష్యంగా పెట్టుకుంది.

## మూలాలు

## ఇతర మూలాలు
*India Info page on Bula
*Times of India article
*India News article 
* http://www.iloveindia.com/sports/swimming/players/bula-chowdhary.html

వర్గం:1970 జననాలు
వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు
వర్గం:పద్మశ్రీ పురస్కారం పొందిన పశ్చిమ బెంగాల్ మహిళలు
వర్గం:పశ్చిమ బెంగాల్ వ్యక్తులు
వర్గం:క్రీడాకారిణులు
అల్లూరివారిపాలెం

**అల్లూరివారిపాలెం** పల్నాడు జిల్లా, నరసరావుపేట మండలానికి చెందిన రెవెన్యూయేతర గ్రామం. 

ఈ గ్రామానికి చెందిన వ్యవసాయ కుటుంబానికి చెందిన నల్లపాటి వెంకట్ ఇంజనీరింగు చదివి, అమెరికాలోని థండర్ బర్డ్ స్కూల్ ఆఫ్ మేనేజిమెంటులో 2007 లో, ఎం.బి.ఏ.చదివి, ప్రస్తుతం, మొబైల్ ఆప్స్ లో అడుగు పెట్టి రాణించుచున్నాదు. 

## మూలాలు



వర్గం:నరసరావుపేట మండలం లోని రెవిన్యూయేతర గ్రామాలు
డబ్బు టుది పవరాఫ్ డబ్బు

**డబ్బు టుది పవరాఫ్ డబ్బు** నవలను ప్రముఖ రచయిత యండమూరి వీరేంద్రనాథ్ రాశారు. బహుళ ప్రజాదరణ పొందిన ఈ నవల ఛాలెంజ్ సినిమాగా రూపుదిద్దుకుంది.
thumb
న్యాయబద్దంగా అయిదు సంవత్సరాల్లో యాభై లక్షలు సంపాదిస్తానని ఒకమ్మాయి తండ్రితో పందెం కట్టిన యువకుని కథ యిది. న్యాయానికి చట్టానికి ఉన్న తేడాను తెల్పుతూ డబ్బు సంపాదించటంలో వివిధ రకాలయిన మెళకువలనీ అసాంతేం తెలియజెప్పిన తొలి తెలుగు నవల. ఎంతో మంతి పాఠకులకు ప్రేరణ కలిగించి నిలదొక్కుకోవడానికి సహాయపడిన ఈ నవల మరెంతో పరిశోధనాత్మక రచయితలకు మార్గదర్శకమయింది. ఆర్థిక శాస్త్రాన్నీ, న్యాయశాస్త్రాన్ని కలబోసిన ఈ నవల ప్రతీ పేజీలోనూ ఉత్కంఠ కలిగిస్తుంది.

## కథ
కోటేశ్వరుడు రాజారామమోహన్‌రావు తో ఒక యువకుడు (గాంధీ)  అన్నాడు. పక్క గదిలో అతని కుమార్తె హారిక ఈ పందేనికి ఉలిక్కిపడింది. ఇక్కడ గాంధీ కూడా ఉలిక్కిపడ్డాడు. చట్టబద్ధంగా, న్యాయ పరిధిలోనే ఐదేళ్లలో యాభైలక్షలు సంపాదిస్తానంటూ కోటేశ్వరుడు రాజారామమోహన్‌రావుతో పందెంకాసిన గాంధీ తాను అనుకున్న గడువులో పందెం నెగ్గుతాడు.

## మూలాలు

వర్గం:యండమూరి వీరేంద్రనాధ్ రచనలు
వర్గం:తెలుగు నవలలు
కుమారి సెల్జా

**కుమారి సెల్జా** (జననం. సెప్టెంబర్ 24 1962) 15వ లోక్‌సభ సభ్యులు. ఈమె భారత జాతీయ కాంగ్రెస్ నాయకురాలు. ఆమె 15 వ లోక్‌సభలో యు.పి.ఎ ప్రభుత్వంలో సామాజిక న్యాయశాఖ, సాధికారత రంగానికి కేబినెట్ మంత్రిణిగా యున్నారు. ఆమె 2014 జనవరి న రాజీనామా చేశారు. ఈమె అతిపిన్న వయసులో భారతదేశంలో కేంద్ర మంత్రి పదవిని స్వీకరించిన తొలి మహిళగా చరిత్ర సృష్టించారు.

## ప్రారంభ జీవితం
సెల్జా కుమారి చండీఘర్ లో దళిత నాయకుడైన దల్బీర్ సింగ్ కు జన్మించారు. ఆమె జేసస్, మేరీ కాన్వెంట్ లో విద్యాభ్యాసం చేశారు. ఆమె ఎం.అ, ఎం.ఫిల్ పంచాజ్ విశ్వవిద్యాలయంలో పూర్తి చేశారు.

## రాజకీయ జీవితం

ఆమె 1990 లో మహిళా కాంగ్రెస్ కు అధ్యక్షురాలిగా తన రాజకీయాన్ని ప్రారంభించారు. కాంగ్రెస్ పార్టీలోని సీనియర్ దళిత నాయకులుగా ఆమె 10 వ లోక్‌సభకు 1991 లో హర్యానాలోని సిర్సా నియోజకవర్గం నుండి గెలుపొందారు. పి.వి.నరసింహారావు ప్రభుత్వంలో ఆమె విద్య, సాంస్కృతిక శాఖలో యూనియన్ మంత్రిణిగా యున్నారు. 1996 లో హర్యానాలో కాంగ్రెస్ పార్టీ సంక్షోభంలో ఉన్నప్పటికీ ఆమె 11 వ లోక్‌సభకు కూడా ఎన్నికైనారు.

2004 లో ఆమె హర్యానా లోని అంబాలా లోక్‌సభ నియోజకవర్గానికి ఎన్నికై ప్రాతినిధ్యం వహించారు. ఈమె మన్‌మోహన్ సింగ్ ప్రభుత్వంలో (యు.పి.ఎ-1 ప్రభుత్వం) గృహనిర్మాణం, పట్టణాభివృద్ధి శాఖకు స్టేట్ మినిస్టర్ గా యున్నారు. 2009 మే 16 లో ఆమె అదే నియోజకవర్గంలో మరల ఎన్నికైనారు. అంబాలా నియోజకవర్గంలో వరుసగా రెండుసార్లు ఎన్నికై రికార్డు సృష్టించారు. ఆమె హౌసింగ్, అర్బన్ పోవర్టీ, కల్చర్ శాఖలో మంత్రిణిగా యున్నారు.

## ఆరోపణ
2011 మార్చిలో, కేంద్ర పర్యాటక శాఖ మంత్రి కుమారి సెల్జా "ఫోర్జరీ, నేరపూరిత బెదిరింపు, కల్పన, నేరపూరిత కుట్రకు పాల్పడ్డారని" ఆరోపించిన పిటిషన్‌పై పంజాబ్, హర్యానా హైకోర్టు ఆమెకు నోటీసులు జారీ చేసింది. పిటిషనర్, న్యాయవాది బిఎస్ చాహర్, "మిర్చ్‌పూర్ కేసులో జాట్ నాయకులపై బాల్మీకి కమ్యూనిటీ నాయకులను, సభ్యులను ప్రేరేపించడంలో సాధన " సెల్జా, అండర్ ట్రయల్స్‌పై ఒత్తిడి చేసి సంతకం చేయమని బలవంతం చేయడం ద్వారా వ్యాజ్యం నుండి తనను తాను రక్షించుకోవడానికి ప్రయత్నించారని ఆరోపించారు. ఖాళీ, న్యాయ రహిత పత్రాలు.” 

## మూలాలు

## ఇతర లింకులు

* Official biographical sketch in Parliament of India website

వర్గం:1962 జననాలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:10వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహిళా రాజకీయ నాయకులు
వర్గం:హర్యానా వ్యక్తులు
వర్గం:భారత మంత్రివర్గంలో మహిళా సభ్యులు
వర్గం:హర్యానా నుండి ఎన్నికైన లోక్‌సభ సభ్యులు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
చౌదరి (అయోమయ నివృత్తి)

## బిరుదు, ఇంటిపేరు, హోదాగా వాడుక

* చౌదరి - అనే పదం ఆంధ్రప్రదేశ్, తెలంగాణ రాష్ట్రాలలో కమ్మవారికి గౌరవ నామంగా వాడతారు. 

* చౌధరి :చౌధరి అనేది బెంగాలీ,హిందీ, ఉర్దూ మూలం ఇంటిపేరు, వంశపారంపర్య శీర్షిక."నలుగురు హోల్డర్" అని దీని అర్థం.భారత ఉపఖండంలో బ్రిటిష్ పాలనలో,ఈ పదం భూ యజమానులు, సామాజిక నాయకులతో ముడిపడి ఉంది. సాధారణంగా స్త్రీకి సమానమైన పదం చౌధురాని. శాశ్వత పరిష్కారం కింద చాలా మంది భూస్వాములు ఈ ఇంటిపేరును కలిగి ఉన్నారు. భారతదేశ విభజన తర్వాత భూ సంస్కరణలు శాశ్వత పరిష్కారాలను రద్దు చేశాయి.ఆధునిక కాలంలో, ఈ పదం పురుషులు, మహిళలు ఇద్దరికీ దక్షిణ ఆసియాలో ఒక సాధారణ ఇంటిపేరుగా వాడుకలోకి వచ్చింది. చిట్టగాంగ్ కొండ ప్రాంతాలలో బోహ్‌మాంగ్ సర్కిల్, మాంగ్ సర్కిల్ *రాజాలు* చౌదరి ఇంటిపేరును కలిగి ఉన్నారు.   

## చౌదరి పేరున్న గ్రామాలు
* చౌదరిపాలెం - (అయోమయ నివృత్తి పేజీ)

## చౌదరి పేరున్న వ్యక్తులు
* బులా చౌదరి - భారతదేశం జాతీయ మహిళా క్రీడాకారిణి.
*గోపబంధు చౌదరి - భారతీయ సామాజిక కార్యకర్త.భారత స్వాతంత్ర్య సమరయోధుడు. 
*కమలా చౌదరి - భారతీయ హిందీ భాష కథానిక రచయిత.భారత స్వాతంత్ర్య ఉద్యమ కార్యకర్త.
*మాలతీదేవి చౌదరి - భారతీయ పౌర హక్కుల, భారత స్వాతంత్ర్యోద్యమ కార్యకర్త, గాంధేయవాది. 
*రమాదేవి చౌదరి - భారతీయ స్వాతంత్ర్య సమరయోధురాలు, సంఘ సంస్కర్త. 
*రామగులాం చౌదరి -  రాజకీయవేత్త, భారత స్వాతంత్ర్య సమరయోధుడు. 

## మూలాలు
డిక్కీ డోల్మా

**డిక్కీ డోల్మా** (జననం:1974 ఏప్రిల్ 5) అతి పిన్న వయస్సులో ఎవరెస్టు శిఖరాన్ని అధిరోహించిన భారతీయ మహిళగా చరిత్ర సృష్టించింది. ఈమె 1993 మే 10న  తన 19 వయేట ఎవరెస్టు శిఖరాన్ని అధిరోహించింది.  ఆమె 1984 లో ఎవరెస్టు శిఖరం అధిరోహించిన తొలి మహిళ అయిన బచేంద్రి పాల్ నేతృత్వంలో ఇండో- నేపాల్ మహిళల యాత్రా జట్టులో ఈమె సభ్యురాలు.  ఆమె అనేక క్రీడా పోటీలలో పాల్గొంది. వాటిలో 1989లోజరిగిన ఆల్-ఇండియా ఓపెన్ స్స్కై ఫెస్టివాల్, ఆసియన్ వింటర్ గేమ్స్ ఉన్నాయి.  ఆమె మలాలీ ఇనిస్టిట్యూట్ లో స్కై శిక్షణ పొందింది.  ఆనె హిమాచల ప్రదేశ్ లోని మనాలీకి దగ్గరలోని పాల్చన్ గ్రామానికి చెందినది.   

ఇదివరకు ఉన్న పర్వతారోహకుల రికార్డుల ప్రకారం డోల్మా అతి పిన్నవయస్సులో ఎవరెస్టు శిఖరాన్ని అధిరోహించింది.  

## మూలాలు

## ఇతర లింకులు
* https://web.archive.org/web/20121013081229/http://www.hotelresortinsider.com/news_story.php?news_id=369&cat_id=9
* http://www.everesthistory.com/climbers/dolma.htm 

వర్గం:ఎవరెస్టు పర్వతాన్ని అధిరోహించిన వ్యక్తులు
వర్గం:భారతీయ పర్వతారోహకులు
వర్గం:ఎవరెస్టు పర్వతాన్ని అధిరోహించిన భారతీయులు
వర్గం:మహిళా పర్వతారోహకులు
అగాథా సంగ్మా

**అగాథా సంగ్మా** (జననం. జూలై 24 1980) భారత దేశంలో 15వ లోక్‌సభకు చెందిన పార్లమెంట్ సభ్యులు. ఈమె మేఘాలయ లోని "తుర" పార్లమెంట్ నియోజకరవర్గం నుండి 2009 పార్లమెంట్ ఎన్నికలలో నేషనలిస్టు కాంగ్రెస్ పార్టీ (ఎన్.సి.పి) నుండి ఎన్నికైనారు. ఈమె అతిపిన్న వయసులో లోక్సభ సభ్యురాలయిన మహిళగా చరిత్ర సృష్టించారు. ఈమె యు.పి.ఎ-2 ప్రభుత్వం లో అతి పిన్నవయస్కురాలైన మంత్రిణిగా యున్నారు.

## ప్రారంభ జీవితం
**అగాథా సంగ్మా** న్యూఢిల్లీ లో మాజీ లోక్‌సభ స్పీకర్ అయిన పి.ఎ.సంగ్మా, సొరదిని కె సంగ్మాలకు జన్మించింది. ఆమె మేఘాలయ లోని వెస్ట్ గారో హిల్స్ లో నివాసముంటున్నారు. ఆమె సోదరుడు "కోన్రాడ్ సంగ్మా" మేఘాలయ రాష్ట్ర అసెంబ్లీ కి ప్రతిపక్ష నాయకునిగా యున్నారు.

## విద్య
ఈమె పూణె విశ్వవిద్యాలయం నుండి ఎల్.ఎల్.బి డిగ్రీని పొందారు. ఆ తర్వాత ఆమె ఢిల్లీ హైకోర్టులో న్యాయవాదిగా చేరారు. ఆమె యు.కె లోని నొట్టింగం విశ్వవిద్యాలయ్ంలో ఎన్విరాన్‌మెంటాల్ మేనేజిమెంట్ లో మాస్టర్స్ డిగ్రీని పొందారు.

## కెరీర్
అగాథా సంగ్మా 2008 లో రీ పోలింగ్ లో 14 వ లోక్‌సభకు మొట్టమొదటిసారిగా ఎన్నికైనారు. ఆమె తండ్రి మాజీ లోక్‌సభ స్పీకర్ అయిన పి.ఎ.సంగ్మా రాష్ట్ర రాజకీయాలలో చేరేందుకు తన పదవికి రాజీనామా చేయడం ఫలితంగా జరిగిన రీ పోలింగ్ లో ఈమె గెలుపొందారు. ఆ తర్వాత 15 వ లోక్‌సభ ఎన్నికలలో కూడా ఎన్నికై అతి పిన్న వయసు గల పార్లమెంటు సభ్యులుగా యున్నారు. తన 29 వ యేట 15వ లోక సభలో అతిపిన్న వయస్కురాలైన మంత్రిణిగా యున్నారు. ఆమె రూరల్ డెవలప్ మెంట్ శాఖకు మాజీ మంత్రిణి. ఆమె ఆమె పదవిని అక్టోబరు 2012న రాజీనామా చేశారు. అగర్థా సంగ్మా ఒక న్యాయవాది, పర్యావరణవేత్త, ఒక ఔత్సాహిక ఫోటోగ్రాఫర్

## మూలాలు

## ఇతర లింకులు
* Agatha K. Sangma Profile at Govt. of India website

వర్గం:1980 జననాలు
వర్గం:జీవిస్తున్న ప్రజలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మేఘాలయ వ్యక్తులు
వర్గం:మహిళా రాజకీయ నాయకులు
వర్గం:మేఘాలయ రాజకీయ నాయకులు
వర్గం:మేఘాలయ నుండి ఎన్నికైన లోక్‌సభ సభ్యులు